Suresh 94 Views
మార్కెట్లకు బక్రీద్‌ సెలవ్‌!
ముంబై, సెప్టెంబరు 13: భారత్‌ ఈక్విటీ, ఫారెక్స్‌, నగదు కమోడిటీ మార్కెట్లకు బక్రీద్‌ సందర్భంగా సెలవు ప్రకటించారు. ఈద్‌ ఉల్‌ అధా అని పిలుచు కునే బక్రిద్‌ అధికారిక సెలవుగా మార్కెట్లు ప్రకటిం చాయి. ఇకముందురోజు మార్కెట్లు బ్రెగ్జిట్‌ రిఫ రెండమ్‌ వెలువడినరోజు తర్వాత అతిపెద్ద నష్టాలు ఎదుర్కొన్న సంగతి తెలిసిందే. అమెరికా ఫెడ్‌ రిజర్వు, యూరోపియన్‌ ఎంట్రల్‌బ్యాంకు అధ్యక్షు డు మారియోడ్రాగీ వ్యాఖ్యలు వంటివి కీలకంగా పనిచేసాయి. ఇన్వెస్టర్ల సెంటిమెంట్‌ను డ్రాగీ వ్యాఖ్యలు నిరాశపరిచాయి. బిఎస్‌ఇ సెన్సెక్స్‌్‌ 444 పాయింట్లు క్షీణించి 28,354 పాయింట్లు నమోదు చేస్తేనిఫ్టీ 50 సూచి 151పాయింట్లు క్షీణించి 8716 పాయింట్లవద్ద నిలిచింది. సెన్సెక్స్‌, నిఫ్టీ రెండూ కూడా అతిపెద్ద నష్టాలు ఎదుర్కొన్నట్లు నిపుణుల అంచనా. మోతీలాల్‌ ఓస్వాల్‌ సాంకేతిక నిపుణులు సచ్చితానంద్‌ ఉట్టేకర్‌ మాట్లాడుతూ నిఫ్టీ 8820 వద్ద ఆకస్మికంగా బ్రేక్‌ అయిందన్నారు. నిఫ్టీలో రానున్న మద్దతు స్థాయి 8640గా ఉండవచ్చని గరిష్టంగా 9వేల పాయింట్లవద్దకు ఉంటుందన్నారు సోమవారం మార్కెట్లు ముగిసిన తర్వాత భారత రిటైల్‌ద్రవ్యోల్బణ గణాంకాలు విడుదలయ్యాయి. ఆగస్టు రిటైల్‌ద్రవ్యోల్బణం 5.05 శాతంగా నిలి చింది. ఫ్యాక్టరీ ఉత్పత్తి గణాంకాలపరంగాచూస్తే దిగజారాయి. ప్రతికూల వృద్ధి మైనస్‌ 2.4శాతంగా నమోదయింది. అంతకుముందు జూన్‌నెలలో 1.95శాతం వృద్ధినిసాధిస్తే జులైనెలలో ప్రతికూలం గా ఉంది. ఇక అంతర్జాతీయంగా అమెరికా స్టాక్‌ మార్కెట్లు సోమవారంకొంతపెరిగాయి. ఫెడ్‌రిజర్వు పాలకులు అమెరికా వడ్డీరేట్లు పెంచాల్సిన అవసరా న్ని నొక్కిచెప్పడంతో యూరోపియన్‌ మార్కెట్లు, ఆసియా మార్కెట్లు కూడా దిగజారాయి. అమెరికా డాలరు ఫెడ్‌నిర్ణయాలతో కొంతమేర స్వల్పంగా దిగజారింది. ఫెడ్‌ రిజర్వు పాలకవర్గం ఈఏడాది రెండోసారి వడ్డీరేట్లను పెంచేఅవకాశం ఉంది. యూరోపియన్‌ సెంట్రల్‌బ్యాంకు, బ్యాంక్‌ ఆఫ్‌ జపాన్‌ సంస్థలు కూడా అదనపు ఉద్దీపనలపై మౌనం వహించాయి. డౌజోన్స్‌ పారిశ్రామిక సూచి 193.26పాయింట్లు పెరిగి18,278.71 పాయింట్ల కు పెరిగింది. ఎస్‌అండ్‌పి 500 సూచి 25.56 పాయింట్లు పెరిగి 2153.37 పాయింట్లుగా నమో దయింది. నాస్‌డాక్‌కాంపోజిట్‌ 68.37 పాయింట్లు పెరిగి 5194.28 పాయింట్లవద్ద నిలిచింది. ఇక సోమవారం డాలరుతో రూపాయి మారకం విలు వలు 24పైసలు క్షీణించి 66.92 రూపాయలుగా నిలిచింది. ఇక సెబీపరంగాచూస్తే విదేశీ పోర్టు ఫోలియో ఇన్వెస్టర్లు భారతీయ మార్కెట్లలో నేరుగా ట్రేడింగ్‌ చేసుకునేందుకు ఎంపికచేసిన రంగాల్లో ప్రవేశించేందుకు అనుమతులు సడలించింది. డెట్‌రంగంతోపాటు మరికొన్నికేటగిరీలు స్పష్టం చేసింది. కేంద్రకేబినెట్‌ కూడా జిఎస్‌టి మండలి ఏర్పాటుకు ఆమోదం తెలిపింది. ఇక ఆసియా మార్కెట్లపరంగాచూస్తే మంగళవారం వాల్‌స్ట్రీట్‌ సెంటిమెంట్‌తో పనిచేశాయి. జపాన్‌ బయటి మార్కెట్లలో ఆసియాపసిఫిక్‌ షేర్లు 0.6శాతం పెరి గాయి. జపాన్‌నిక్కీ ముందు లాభాలు హరించుకు పోయాయి. దక్షిణకొరియా కోస్పి 0.5శాతం పెరిగింది. ఆస్ట్రేలియన్‌ స్టాక్‌మార్కెట్లు 0.3శాతం పెరిగాయి. హాంకాంగ్‌ హ్యాంగ్‌షెంగ్‌ 1.1శాతం షాంఘై మార్కెట్లు నిలకడగాను ముగిసాయి.